"Before" foto's | Dion se gedagtes
« Hoenders en "homesteads"
Aan die gang »
Februarie 12, 2010 deur Dion
Ek het toe so paar foto's van hoe sake tans staan met die tuin, en van die nuwe aankomelinge, so vir die wat belangstel, hier is hulle:
Heerlik geurig, en goed vir jou!
Hier is 'n heerlike badseep wat ek so maand gelede gemaak het uit olyfolie, makadamia-olie, grapeseed-olie, canola-olie en avocado-olie. Dis gegeur met sandalwood. Fantastiese geur!
Hier is so paar verskillendes. Van links, koffieseep wat skerp reuke soos uie, knoffel en sardiens afwas, pure olyfolie gesigseep, 'n mislukde groen rosewood kruieseep, 'n wit citronella-seep vir muskiete en om die brak (nie die Irishman!) se vlooie in toom te hou, geel lemmetjie-seep, pienk roos-seep, oranje perske en jasmyn-seep en 'n "mix & match" van al die afsny-stukkies. Die perske en jasmyn was 'n fantastiese stort-seep wat lekker bolle skuim gemaak het! Ek het amper al die seep in die foto oor Desember verkoop.
Pa se hoenders!
En hier is my bolle dons! Hulle was dag-oud hier.
Engel 1 speel pop...
Hier's Engel 1 – sy't gesit en giggel en wriemel, want enetjie was besig om in haar oor in te kruip!
Engel 2 speel pop...
Hier's Engel 2 met so regte "ag shame!" uitdrukking op haar gesiggie!
Hier's die kuikens lekker tuis in hulle broeiboks, "snug as a bug on a rug" soos die Irishman sê.
Uie vir Afrika...
Hier is my helper besig om skoon te maak tussen die uie. Ons het byna vir twee maande nie uie gekoop nie, die oes was so goed. Dit help nogal, glo my.
Die mielies het goed aangekom, totdat die ape hulle ontdek het. Ek sal moet 'n plan maak en toespan.
Hier het ek beet in 'n trekker-buiteband geplant. Dit werk baie goed, want jy hoef nie grond voor te berei nie, jy gooi net kraalmis, grond ens. binne dit en plant. Dit lyk ook heel netjies.
Ja jou piesang...
Daar's tot piesangbome aan't groei.
Soos julle kan sien lyk dinge maar so bietjie wild in die tuin. Ek wil ordentlik heining maak om die tuin en die beddings gaan nou in "containers" wees, 6×3 voet met loopgangetjies tussening. Ai, daar's so baie werk oppad….
op Februarie 16, 2010 at 12:50 nm | Antwoord Sonlig
Daardie sandelhout-seep lyk goed genoeg om te eet! Ek is mal oor die geur van sandelhout. Bêre my 'n koekie!
op Februarie 16, 2010 at 2:53 nm | Antwoord Dion
Ek sal definitief vir jou bêre. Dis eintlik 'n heerlike seep – extra virgin olyf-olie met grapeseed-olie en avocado, met so knypie amandel-olie vir ekstra "luxury"! Dit behoort ook vreeslik goed vir hare te wees. Die "swirl" is met paprika gedoen – ek was heel verbaas hoe dit uitgekom het. Dit lyk amper soos vlamme. Ek het afgekom op 'n "sea-breeze" geur-olie wat 'n heerlike vars verfrissende aroma het – Andrea wil nou al lankal 'n blou-groen seep hê wat haar aan die see herinner. Hy's volgende op die lys!